tartuNLP/wikipedia-smugri-20251201 huggingface dataset:
Päkapikkude Sõrmused

Päkapikkude sõrmused on olulised esemed J. R. R. Tolkieni triloogias "Sõrmuste isand".
1500. aastatel, Teisel ajastul, valmistati päkapikkude sõrmused. Sõrmused valmistasid pahaaimamatult haldjasepad Sauroni juhendamisel. Sauron aga pettis haldjaid ja päkapikke ning laskis need seitse sõrmust teha selleks, et valitseda päkapikkude isandate üle. Kõik seitse olid kuldsed sõrmused, millele oli asetatud üksik kalliskivi.
Nagu kõik võimusõrmused, nii arendasid ka päkapikkude sõrmused veelgi juba olemasolevaid oskusi. Seega said päkapikud pärast seitsme sõrmuse saamist veelgi osavamaks oma meistritöödes ja rikastumises. Kes kauplesid kullaga, neil tõusis kulla väärtus, kes aga hõbeda või kalliskividega, neil tõusis hõbeda ja kalliskivide väärtus. Öeldi, et seitse sõrmust panid aluse iga päkapiku isanda ja tema asunduse heaolule ja rikkusele. Samuti öeldi, et need sõrmused tegid oma kandjad ahneks ning nad hakkasid eelistama rikkust kõigele muule. Samuti muutsid sõrmused oma kandjad sõjakaks ning nad hakkasid otsima kõikjalt võimalusi kättemaksuks. Seeläbi nägi Sauron, et tema sõrmustel on mõju.
Aga see oligi Sauroni kavatsus, et ta saaks sõrmuste abil panna päkapikkude isandad täitma oma tahet. Kuid siin ta plaan ebaõnnestus, kuna päkapikud osutusid märksa sitkemateks ja iseseisvamateks, kui ta oli arvestanud. Päkapikkudest ei saanud tema käsutäitjaid, nagu said inimestest, ning samuti ei mõjutanud need sõrmused päkapikkude eluiga. Samuti ei muutnud needki sõrmused oma kandjaid nähtamatuks ega lubanud neil näha vaimude maailma.
Sauronis tõusis viha päkapikkude vastu, kuna nood ei allunud tema võimule. Ta võttis tagasi kaks sõrmust seitsmest, aga neli ülejäänud sõrmust olid lohed juba hävitanud. Seega jäi alles vaid üks sõrmus, mis oli antud Durin III-le. Kuigi ka selle sõrmuse ei olnud andnud talle Sauron, vaid haldjad, oli see ikkagi loodud täitma Sauroni tahet, kuna too lasi sõrmuse valmistada. Durin III sõrmust pärandati tema liinis edasi, kuid sellest ei räägitud ega kirjutatud.
2790. aastal otsustas Thror, Durini rahva kuningas, pöörduda tagasi Khazad-dumi, mis oli kunagi suur ja rikas päkapikkude kaevandus, kuid mille olid üle võtnud orkid ja muud õelad olevused ning see kaunis paik oli nüüd ümber nimetatud Moriaks. Thror oli päkapikkude sõrmuste viimase sõrmuse kandja ja peeti võimalikuks, et sõrmus mõjutas ta meelt. Kuid Thror tapeti Morias ning paljud uskusid, et seal läks ka see sõrmus kaduma. Kui tegelikult andis ta sõrmuse edasi oma pojale Thrain II-le.
Pärast paljusid Thraini katsumusi ja seiklusi hakkas Sauron kahtlustama, et seitsmest sõrmusest viimane võib olla Thraini käes. Ta saatis tema jälgedele palju õelaid olevusi leidmaks teda. Viimaks 2845. aastal põgenes Thrain Sünklaande, kuid seal sai Sauron ta kätte ning võttis talt viimase päkapikkudele jäänud sõrmuse.
Muinasjutu mets

"Muinasjutu mets" on ansambli Terminaator laul nende 1997. aastal ilmunud albumilt "Pühertoonia".
Laulu teemadeks on nostalgia, armastus, aeg ja igatsus. Jutustaja meenutab aega, mida ta veetis oma naissoost lapsepõlvesõbraga, kellesse ta armus metsas. Ta loodab, et tüdruk mäletab veel teda, kuigi naine ei naase kunagi metsa.
"Live"-versiooni loost leiab albumilt "Go Live 2005". Laul on ka Terminaatori parimate hittide albumil "20".
Ainult sina võid mu maailma muuta

"Ainult sina võid mu maailma muuta" on ansambli Terminaatori kümnes lugu albumilt "Lõputu päev". 
Laulul on klaverisaade. 
Koos looga "Torm" on see Terminaatori debüütalbumi üks suurimaid hitte. Seda mängitakse tihti kontsertidel.
Lugu on ilmunud ka 1997. aasta ballaadide kogumikul "Kuld", 2005. aasta kontsertalbumil "Go Live 2005", 2009. aasta Live albumil "Ingli puudutus" ja live versioonis albumil "Maailm vs. Lilian" (2020)
Rahvusvaheline E-teede võrk

Rahvusvaheline E-teede võrk on Euroopa maanteede võrk, nummerdatud E01 ja nii edasi. Nad ületavad riigipiire ja on UNECE vastutusalas. Võrk ulatub ka Kesk-Aasia maadesse, nagu Tadžikistan, kuna need on UNECE liikmed.
Enamikus riikides kasutatakse E-teede võrgus olevad maanteedel korraga nii riikliku teetähist kui ka E-tähist, samas Rootsis, Norras ja Taanis kasutatakse nende teede puhul ainult E-tähist ning Suurbritannias ei kasutata E-tähist üldse.
Nummerdamissüsteem.
UNECE poolt aastal 1975 defineeritud maanteede nummerdamise süsteem tegi aastal 1992 läbi suure muudatuse ja on nüüd järgmine:
Märkused loendite juurde.
Kriips (–) tähistab kahe linna vahelist maateed, kolm punkti (…) märgivad veeteed.
Suur mudatigu

Suur mudatigu ehk mudakukk (omastav "mudakuka"; "Lymnaea stagnalis") on mudatigulaste sugukonda kuuluv kopsteoline.
Levila ja biotoop.
Mudateo levila on holarktiline. Ta on tavalisimaid teoliike ka Eesti veekogudes.
Mudatigusid võib leida aeglase ja seisuveega mageveekogudest.
Kirjeldus.
Mudateo koja kõrgus on 45...60 mm ja laius 20..30(34) mm.
Abhā

Abhā on linn Saudi Araabias, ‘Asīri provintsi keskus. Asub Punase mere ranniku lähedal 2200 m kõrgusel mägedes.
Linnas on üle 200 000 elaniku.
Pehme kliima tõttu on Abhā turismisihtkoht.
Dmitri Šebedev

Dmitri Vsevolodovitš Šebedev (vene Дмитрий Всеволодович Шебедев; 15. august 1911 Rooma – 12. jaanuar 1955 Vihhorevka küla, Bratski rajoon, Irkutski oblast) oli NSV Liidu kabetaja. Ta tuli . aastal NSV Liidu meistriks.
Šebedev sündis Roomas, kuhu tema vanemad olid emigreerunud 1905. aastal. Pärast veebruarirevolutsiooni sõitis ta koos emaga (isa oli vahepeal surnud) tagasi Venemaale, algul elati Petrogradis, siis Doni-äärses Rostovis, siis Krimmis Simferopoli lähedal külas. 1923. aastal koliti Bakuusse. 1934. aastal siirdus ta edasi Moskvasse, kus temast sai male- ja kabeinstruktor, kuid mõne aja pärast saadeti ta tagasi Bakuusse. 
Seal ilmus temalt ka aserbaidžaanikeelne kaberaamat (1934), kuid tema teine raamat (koostöös A. Sidliniga) «Первые уроки шашечной игры» (1937) ilmus hoopiski ilma tema nimeta, kusjuures ka raamatus avaldatud NSV Liidu meistersportlaste nimekirjast oli ta nimi välja jäetud. Nimelt 1937. aasta septembris määras Moskva linnakohtu erikolleegium talle kriminaalkoodeksi § 58 alusel 10 aastat vabadusekaotust ning ta saadeti laagrisse Taišetlagi (Ozjorlagi) Irkutski oblastisse. Pärast vabanemist mängis ta veel mõne korra oblasti meistrivõistlustel.
Aiko Nakamura

Aiko Nakamura (jaapani keeles 中村藍子 "Nakamura Aiko") sündinud 28. detsembril 1983 Ōsakas) on jaapani naistennisist, kes mängis elukutselisena tipptennist aastatel 1999–2012. Ta oli sel ajal Ai Sugiyama järel paremuselt teine jaapanlanna WTA edetabelis. Tema kõrgeim koht on olnud 47. (2007. aasta augustis).
Nakamura mängustiil sarnaneb tema suure eeskuju Monica Selesi mängustiiliga – mõlemal on tugev ees- ja tagakäelöök. Aiko Nakamura servib parema käega. Ta on võitnud 2 ITF-i turniiri üksikmängus ja 2 ITF-i turniiri paarismängus.
Elena Glebova

Elena Glebova (vene Елена Глебова; sündinud 16. juunil 1989 Tallinnas) on poliitik ja Eesti endine iluuisutaja, 7-kordne Eesti meister, Eesti Uisuliidu juhatuse liige.
Haridus.
Glebova on õppinud Tallinna Tõnismäe Reaalkoolis ja Audentese Erakoolis, mille lõpetas 2008. aastal. 2014. aastal kaitses ta Tallinna Ülikoolis koreograafia erialal bakalaureuse kraadi ning sai pedagoogilist kõrghariduse.
Sportlaskarjäär.
Ta on seitsmekordne Eesti meister, esindanud Eestit kolmel korral taliolümpiamängudel ja võitnud erinevatel rahvusvahelistel iluuisutamisvõistlustel viis medalit.
Elena Glebova alustas treeninguid viieaastaselt vanema venna Ilja Glebovi eeskujul. Tema treener oli kuni maini 2011 endine tippuisutaja Anna Levandi. Varem treenis ta Irina Kononova käe all. 2011. aasta juunis kolis Glebova USA-sse, kus jätkas treeninguid Craig Maurizi ja Igor Krokaveci käe all. Uue tiimi abiga saavutas Glebova Eesti iluuisutamise ajaloo senised parimad tulemused: 7. koht Euroopa meistrivõistlustel, 13. koht maailmameistrivõistlustel. 
Poliitiline ja tööalane tegevus.
Juunis 2013 astus ta Eesti Keskerakonda. 2013. aasta kohaliku omavalitsuse volikogude valimistel kogus Glebova 204 häält ja sai Tallinna linnavolikogu liikmeks. 2015. aasta Riigikogu valimistel kandideeris Glebova valimisringkonnas nr 2, kogus 310 häält ega osutunud valituks. 
Tallinna linnavalitsus nimetass ta 11. juunil 2014 Tondiraba jäähalli direktoriks ilma avaliku konkursita. Vähese töökogemuse tõttu delegeeriti aga spordikeskuse juhi Elena Glebova ametikohustused edasi asejuht Mart Aarele. Tallinna linnavalitsuse sisekontroll viis Tondiraba spordikeskuses läbi auditi 2016. aasta juuniks ja nimetatud dokumendiga fikseeriti tõsiseid puudusi spordikeskuse juhtimises (tehti 24 ettekirjutust), seetõttu töösuhe juhataja asetäitja Mart Aarega lõpetati 2016. aasta detsembris. Auditi kohaselt ei olnud eelneva juhtimiskogemuseta Elena Glebova oma tööga hakkama saanud.. 2018. aastal teostati linnavalitsuse poolt Tondiraba spordikeskuses järelaudit ning seejärel ka revisjonikomisjoni uurimine, mille põhjal spordikeskuse juhataja Glebova jäi aasta lõpuni katseajale.
Tallinna linnavalitsus maksis talle 2023. aasta eest 2740 eurost preemiat. Vladimir Sveti taristuministriks saamisel pääses Glebova asendusliikmena juulis 2024. aastal Tallinna linnavolikokku.
Keskkriminaalpolitsei korruptsioonikuritegude büroo ametnikud esitasid 24. aprillil 2025 Tondiraba jäähalli juhile Elena Glebovale kahtlustuse toimingupiirangu rikkumises ja soodustuskelmuses. Tallinna linnavalitsus lõpetas temaga töösuhte.
Isiklikku.
2020. aastal sai Elena Glebova emaks, tütrele pandi nimi Mila.
Liivimaa ordu maameister

Liivimaa ordu maameister oli Saksa ordu Liivimaa haru ehk Liivi ordu kõrgeim kohalik juht aastatel 1237–1562.
Esialgu määras Liivimaa ordumeistri Saksa ordu kõrgmeister, alates 14. sajandi teisest poolest valiti ta kohapeal.
15. sajandi teisel poolel muutus Liivi ordu Saksa ordust sisuliselt sõltumatuks, seetõttu kasvasid ka maameistri võimupiirid. Ordumeister Wolter von Plettenbergi ajal, kui Saksa ordu Preisimaa haru 1525. aastal sekulariseeriti ja Plettenbergist 1530. aastal Saksa-Rooma keisri vasall sai, muutus Liivi ordumeistri alluvussuhe toonase kõrgmeistri kohusetäitjaga puhtalt formaalseks.
1562 likvideeris viimane Liivi ordu maameister Gotthard Kettler orduharu ja sai Kuramaa hertsogiks.
Saksa ordus olid lisaks Liivi maameistrile kohalike orduharude juhtideks ka Preisi maameister (1324. aastal ühendati tema ametikoht kõrgmeistri omaga) ja Saksa meister.
Sorgo (perekond)

Sorgo ("Sorghum") on rohttaimede perekond kõrreliste sugukonnast.
Kõik sorgo liigid pärinevad troopilistelt ja lähistroopilistelt aladelt. Kasvuks vajavad niiskemat, keskmise viljakusega mulda ja eelistavad päikeselist kasvukohta.
Sorgo perekonnas on umbes 30 liiki. Üht sorgoliiki – harilikku sorgot ("Sorghum bicolor") – kasvatatakse teraviljana.
Poliitiline kaart

Poliitiline kaart on temaatiline ja geograafiline kaart, kus on kujutatud maailma või mingi piirkonna maid, sh iseseisvaid riike ja sõltuvaid territooriume, piire nende vahel ning nende pealinnu või halduskeskusi. Ühe riigi koosseisu kuuluvad territooriumid on kujutatud ühe värvusega. Territooriumi värvus ei kanna mitte mingit infot, see aitab ainult eraldada ühe riigi territooriumi teise riigi omast.
Poliitiline kaart muutub üsna kiiresti - muutuvad maade suurused ja piirid, nende nimed, halduskeskused ja nende nimed, tekivad uued riigid ja riigid ühinevad omavahel jne.
Soe hoovus

Soe hoovus on hoovus, mille vee temperatuur on kõrgem kui ümbritseva vee temperatuur. Soojad hoovused hoovavad ekvaatorist pooluste suunas. 
Tähtsamad soojad hoovused on teiste seas Kariibi hoovus, Golfi hoovus, Põhja-Atlandi hoovus, Norra hoovus, Irmingeri hoovus, Brasiilia hoovus, Alaska hoovus, Kuroshio hoovus, Ida-Austraalia hoovus, Mosambiigi hoovus, Madagaskari hoovus ja Nõelaneeme hoovus.
Sageli kujutatakse sooja hoovusena ka Põhjapassaat- ja Lõunapassaathoovusi, aga tõenäoliselt on nad neutraalsed hoovused, kuna neid ümbritsevad veemassi temperatuurid on hoovuste omaga sarnased. Kaardil kujutatakse neid mõnikord ka musta värviga.
Sooja hoovuse kohal liigub soe õhk. Kliima on soojem ja niiskem.
Külm hoovus

Külm hoovus on hoovus, mille vee temperatuur on madalam kui ümbritseva vee temperatuur. Külmad hoovused hoovavad poolustelt ekvaatori suunas. 
Tähtsamad külmad hoovused on teiste seas Kanaari hoovus, Benguela hoovus, Lääne-Austraalia hoovus, Kuriili hoovus, Ida-Grööni hoovus, Labradori hoovus, California hoovus, Peruu hoovus ja Falklandi hoovus.
Sageli kujutatakse külma hoovusena ka Läänetuulte hoovust, aga tõenäoliselt on see neutraalne hoovus, sest ümbritseva vee temperatuur on hoovuse omaga sarnane. Kaardil kujutatakse seda mõnikord ka musta värviga.
Külma hoovuse tõttu muutub kliima külmemaks ja kuivemaks.
Llívia

Llívia on asula ja vald Hispaanias Kataloonias Girona provintsis Cerdanya maakonnas, mis asub eksklaavina Prantsusmaal. Hispaaniast eraldab seda umbes 2 km laiune Prantsusmaale kuuluv ala. 2005. aastal elas seal 1252 inimest.
Ajalugu.
Püreneede rahuga läksid 1659. aastal 33 Cerdanya idaosa asulat Prantsusmaale, kuid Llívia jäi Hispaaniale.
Girona provints

Girona provints on provints Hispaanias Kataloonia idaosas. Provints piirneb põhjas Prantsusmaaga ja idas Vahemerega.
Suuremad asulad on Girona, Figueres, Blanes, Lloret de Mar ja Olot.
Kliima.
Girona provintsi aasta keskmine temperatuur on +14,1 °C, jaanuaris +6,7 °C, augustis +22,4 °C.
Aastas sajab keskmiselt 746 mm, sealhulgas jaanuaris 61 mm ja augustis 55 mm sademeid. Aastas paistab päike keskmiselt 2225 tundi, sealhulgas jaanuaris 148 ja augustis 249 tundi.
Haldusjaotus.
Girona provints on jagatud järgmisteks maakondadeks: 
Vallad.
Valdadest Llívia asub eksklaavina Prantsusmaal.
Girona provintsi kuuluvad järgmised 221 valda:
"Tabelis on loetletud vallad nende artikleid arvestamata."
Helmuth Egorov

Helmut Egorov (sündinud 16. märts 1953) on eesti laulja.
Õppis aastail 1974–1979 ENSV Riikliku Filharmoonia estraadistuudios, on laulnud solistina ansamblitega Pirita ja Medium. Egorov on kirjutanud ka laulutekste, näiteks:
Herbitsiid

Herbitsiid ehk umbrohumürk on agrokemikaal, mida kasutatakse umbrohu ja soovimatute taimede hävitamiseks. 
Herbitsiidid võib liigitada laias laastus kolmeks:
Fungitsiid

Fungitsiid on agrokemikaal, millega tõrjutakse taimede seenhaigusi.
Fungitsiidid tapavad parasiitseeni või nende eoseid. Mõned fungitsiidid, mida on taimekaitses kasutatud, on inimese tervisele ohtlikud.
Suveöö

"Suveöö" on Arne Oidi laul. Sõnade autor on Heldur Karmo. 
Laul on tuntuks saanud Jaak Joala esituses. 
Laul "Suveöö" Jaak Joala esituses võitis Eesti Televisiooni sarisaate "Horoskoop" esimese hooaja.
TV3 saates "Eesti otsib lemmiklaulu" valiti "Suveöö" 3. kohale.
Dünaburgi komtuur

Dünaburgi ehk Daugavpilsi komtuur (saksa keeles "Komtur von Dünaburg") oli Liivi ordu käsknik, kes valitses Dünaburgi komtuurkonda.
Esimene Dünaburgi komtuur on teada umbes 1245. aastast, kuid seejärel hävitati linnus peagi leedulaste poolt. Millal komtuurid uuesti ametisse asusid, pole täpselt teada, järgmine neist on teada alles 1387. aastast. Viimane Dünaburgi komtuur lahkus ametist 1559. aastal, mil linnus anti üle Poola vägedele.
Dünaburgi komtuur oli üks olulisemaid ordukäsknikke ja kuulus tihti kõrgeimasse ordunõukokku. Komtuuri tähtsus oli tingitud Dünaburgi ordulinnuse asukohast, teel Pihkva vürstiriigist - Leedu suurvürstiriiki. 16. sajandil said endistest Dünaburgi komtuuridest küllaltki tihti Viljandi komtuurid ja seejärel ka ordumeistrid.
Ahter (tähtkuju)

Ahter (ladina "Puppis") on lõunataeva tähtkuju, mida läbib Linnutee. See kuulub 88 tänapäeva tähtkuju hulka ja on pindalalt 20. tähtkuju, kattes tähistaevast 673 ruutkraadi. Ahter oli kunagi osa suuremast tähtkujust, Argo Laevast. 1763. aastal moodustas Prantsuse astronoom Nicolas Louis de Lacaille Argo Laevast Kiili, Ahtri ja Purjede tähtkujud. 
Ahtri tähtkujus asuvad mitmed täheparved, näiteks M46, M47 ja NGC 2451.
Nelja tähe näiv tähesuurus on suurem kui 3, neist heledaim on sinine ülihiid Zeta Puppis ehk Naos.
Altar (tähtkuju)

Altar (ladina "Ara") on lõunataeva tähtkuju, mida läbib Linnutee. See on suuruselt 63. tähtkuju, kattes tähistaevast 273 ruutkraadi.
Kahe tähe näiv tähesuurus on suurem kui 3. Altaris asuvatest täheparvedest on heledamad NGC 6397 ja NGC 6193.
Altari otsetõus on -67° 41' – -45° 29'.
Altar oli üks 48 tähtkujust, mida tunti juba Vana-Kreekas ja mida on kirjeldanud Ptolemaios.
Ambur (tähtkuju)

Ambur (ladina "Sagittarius" (omastav "Sagittarii"), lühend "Sgr") on ekliptikas asuv tähtkuju. Astronoomiline märk on ♐.
Ambur on ekliptika tähtkujudest lõunapoolseim, asudes Skorpioni ja Kaljukitse vahel. Linnutee näib Amburi tähtkujus kõige tihedam, sest seal asub meie Galaktika keskpunkt. Intensiivse raadiolaine allikas, mida tuntakse Sagittarius A* nime all, arvatakse olevat Linnutee keskpunktiks. Heledaim täht on Epsilon Sagittarii ehk Kaus Australis, 145 valgusaasta kaugusel asuv sinine hiid tähesuurusega +1,88m. Amburis asuvad Laguuni udu ja kerasparved Messier 54 ja Messier 55.
Kreeka müüdi kohaselt on Ambur kentaur Cheiron, kelle Zeus taevasse tõstis.
Lauri Nebel

Lauri Nebel (sündinud 11. oktoobril 1948) on eesti näitleja.
Tema meeldejäävamad näitlejatööd on olnud nimiosa Eesti Riikliku Noorsooteatri lastelavastuses "Buratino" (1978) ja Timmu kultusfilmis "Siin me oleme!" (1978). Ta on tuntud nii laulva näitleja, muusiku kui ka estraadiartistina.
Haridus.
Ta on õppinud Nõmme Lastemuusikakoolis oboemängu ja lõpetanud 1969. aastal Tallinna Muusikakeskkooli, seejärel õppinud ühe aasta Tallinna Pedagoogilises Instituudis kultuurharidustööd ning lõpetanud 1974. aastal Tallinna Riikliku Konservatooriumi lavakunstikateedri (VI lend).
Lisaks on Nebel õppinud Andres Lutsari juhendamisel judot ja muid võitluskunste.
Töö.
Pärast kõrgkooli lõpetamist suunati ta tööle Eesti NSV Riiklikku Noorsooteatrisse, kus töötas näitlejana kuni 2001. aastani.
Aastatel 2001–2003 oli ta Vanalinnastuudio näitleja, hiljem on näidelnud vabakutselisena.
1980. aastatel oli ta estraadiartistina Eesti Raadio meelelahutussaate "Meelejahutaja" üks püsiesinejaid ning tegi kaasa Eesti Televisiooni huumori- ja muusikasaadetes.
Näitlejatöö kõrvalt on ta paarkümmend aastat õpetanud lasteaedades judot. 2025. aasta seisuga töötab ta judotreenerina Aitado Judoklubis.
Ta on Eesti Teatriliidu (1977) ja Näitlejate Liidu liige (1993).
Muusika.
Lauri Nebel laulab ja mängib mitut pilli (oboe, klarnet, kitarr jm). Ta on andnud kammerlikke soolokontserte ja esinenud ansamblite koosseisus. 
Aastail 1965–1968 kuulus ta koos Henno Käo, Taivo Linna ja Eino Mäeltiga ansamblisse Peoleo, kus peale laulmise mängis algul trumme ja hiljem basskitarri. 
1977. aastal esietendus Eesti Noorsooteatris Lauri Nebeli ühemehekava "Luguauk", mille sõnaline osa moodustas põimiku laulu ja mänguga, osalt omaloodud muusikaga. 
1979. aastal moodustas ta koos toonase Noorsooteatri kolleegide Jüri Aarma ja Kaarel Kilvetiga trio Hampelmann, mis tegutses kümmekond aastat.
1980. aastate lõpus ja 1990. aastate esimesel poolel musitseeris ta ka ansamblis Folkklassic Huligan Bänd &amp; Vanajuhan, kuhu peale tema kuulusid näitlejad Jüri Aarma, Kaarel Kilvet, Rein Oja, Ago Org ja Tõnu Raadik ning kirjanik Juhan Saar. 
Poliitika.
Ta oli Keskerakonna liige alates märtsist 1997. Alates septembrist 2025 kuulub ta Eesti Konservatiivsesse Rahvaerakonda
2017. aasta kohaliku omavalitsuse volikogude valimistel kandideeris ta EKRE nimekirjas Tallinnas ning sai 165 häält. 
Isiklikku.
Ta on abielus Kaja Nebeliga. Pere peab Läänemaal väikest erasadamat, harrastab kalapüüki ja kasvatab Saulepi suvekodus tšillipipart.
Tal on aastaid olnud kombeks tutvustada end akronüümiga NLKP, mille tähendus olevat "Nebel Lauri Karli Poeg".
Christoph von Neuhof

Christoph von Neuhof, teise nimega Ley (surnud 1564) oli Liivi ordu maamarssal aastatel 1556–1558.
Neuhof pärines Vestfaalist. Tema isa oli Hermann von Neuhof-Ley ja ema pärines Ense-Vanhageni suguvõsast. Millal Neuhof täpselt Liivimaale saabus ja Liivi ordusse astus, pole teada. Umbes samal ajal astus ordusse ka tema vend Johann von Neuhof. Lisaks sellele oli Liivi ordus ka Christophi samanimeline nõbu, kes oli 1550. aasta paiku Kandava drost. 
1530. aastal oli Christoph Neuhof Kuldīga linnusekomtuur ("Hauskomtur"), sama ametit pidas ta aastatel 1535–1545 ka Riias. Seejärel sai ta aga Kuldīga komtuuriks. Aastal 1556, kui senine maamarssal Jasper von Münster koadjuutorivaenuse ajal tagandati, valiti Neuhof tema asemele. Maamarssalina ei saanud ta siiski kaua tegutseda, sest juba 1558. aastal valiti tema asemikuks Philipp Schall von Bell ja ta pidi koos vana ordumeistri Wilhelm Fürstenbergiga erru minema. Ta sai oma elatismaaks Miitavi (Jelgava), kuhu jäi ilmselt kuni oma surmani 1564. aastal.
476

476. aasta
Sajandid: 4. sajand - 5. sajand - 6. sajand
Aastakümned: 420. aastad 430. aastad 440. aastad 450. aastad 460. aastad - 470. aastad - 480. aastad 490. aastad 500. aastad 510. aastad 520. aastad
Aastad: 471 472 473 474 475 - 476 - 477 478 479 480 481
Kirkkonummi

Kirkkonummi (soome "Kirkkonummen keskusta", rootsi "Kyrkslätts centrum" ('Kirkkonummi keskus')) on asula Soomes Uusimaa maakonnas Lõuna-Soome läänis, Kirkkonummi valla keskusasula. 
Elanike arv on 13 262.
Teele Viira

Teele Viira (sündinud 29. juuli 1988) on eesti poplaulja.
Ta on pärit Saaremaalt, lõpetanud Lümanda Põhikooli ja Kuressaare Gümnaasiumi. 2007. aastast õppis Georg Otsa nimelises Tallinna Muusikakoolis pop- ja džässlaulu.
Gümnaasiumi ajal mängis ta FC Kuressaare naiskonnas (numbri 7 all) jalgpalli.
Abituriendina jõudis ta 2007. aastal Eesti Koolimissi lõppvõistlusele.
Teele Viira on olnud saadete "Laulupealinn", "Tantsi tagumik trimmi", "Eesti asi" ja "Reisijaht" saatejuht.
Muusika.
Laulmist hakkas ta õppima 16-aastaselt Laine Lehto juhendamisel huvikoolis Inspira. 2005. aastal osales Eesti Televisiooni laulusaates "Kaks takti ette" ning kolm aastat hiljem Nuku- ja Noorsooteatri segakoori lauljana "Laululahingus". Konkursil Eesti Laul 2011 astus ta üles võiduloo "Rockefeller Street" taustalauljana. 2013. aastal hakkas ta laulma ansamblis Sounds of September.
"Eesti otsib superstaari".
Viira osales telesaates "Eesti otsib superstaari" ja saavutas 5. koha.
23-aastane Teele Viira jõudis superstaari lõppvõistlusele Tallinnas toimunud eelvooru kaudu. Kohtunikud saatsid Teele Viira finaali 27. märtsil 2011 "tütarlaste nädala" 1. stuudiovoorus, kus ta esitas Kings of Leoni laulu "Sex on Fire".
Muusikal.
Märtsis 2010 esietendunud nukuteatri noortemuusikalis "Keskkoolimuusikal" mängis Teele Viira kandvat rolli, mustanahalist Taylor McKessiet. Augustis 2011 esines ta Viimsis Rannarahva Muuseumi hoovis muusikalises lastelavastuses "Limpa ja mereröövlid".
Isiklikku.
Talle meeldib pokkerit mängida, tegeleb konstallatsiooniteraapiaga.
Tal on poeg Charlie (sündinud 2018) ja tütar (sündinud 2021).
Salme Rootare

Salme Rootare (aastani 1937 Salme Maasikas; 26. märts 1913 Tallinn – 21. oktoober 1987 Tallinn) oli eesti maletaja.
Ta lõpetas aastal 1931 Elfriede Lenderi Eragümnaasiumi.
Ta tuli 15 korda Eesti meistriks (1945, 1948, 1949, 1950, 1954, 1956, 1957, 1960, 1962, 1964, 1966, 1969, 1970, 1971 ja 1972).
1957. aastal sai ta naiste rahvusvaheliseks meistriks.
Salme Rootare saavutas 1959. aastal male maailmameistrivõistluste pretendentide turniiril Plovdivis 4.–5. koha jagamise (kolmandaks tuli Larissa Volpert, hilisem Tartu Ülikooli professor).
Isiklikku.
Salme Rootare oli abielus Vidrik Rootarega.
Sõrve (täpsustus)

Sõrve on mitmetähenduslik sõna:
Elektrofonid

Elektrofonid on elektroonilised muusikainstrumendid, mille heli tekitatakse elektrooniliselt. Hornbosteli-Sachsi muusikainstrumentide liigituses on see 5. kategooria, mis loodi 1940. aastal. 
Elektrofonid jagunevad kolmeks alamkategooriaks:
Tänapäeval on etnomusikoloogid arvamusel, et elektrofonide kategooriasse peaks kuuluma ainult alaliik 53 ja elektroonilisteks muusikainstrumentideks võib lugeda ainult selliseid muusikainstrumente, mille heli tekib otseselt elektriliste vahendite abil. Seega ei kuuluks elektrilise võimendusega pillid enam elektrooniliste muusikainstrumentide hulka, vaid nad liigituks vastavalt heli tekitamise viisile. Sellisel juhul näiteks elektrikitarr pole elektrooniline muusikainstrument, vaid keelpill.
Andromeeda

Andromeeda (ladina "Andromeda" (omastav "Andromedae"), lühend "And") on põhjataevas asuv tähtkuju. See on suuruselt 19. tähtkuju, kattes tähistaevast 722 ruutkraadi.
Andromeeda on nime saanud kreeka mütoloogia tegelase, Kassiopeia ja Kepheuse tütre Andromeda järgi, keda taheti ohverdada merekoletisele.
Andromeedas asub Andromeeda galaktika (joonisel tähistatud M31). Tähtkuju heledaim täht on kaksiktäht Alpheratz ehk Sirrah (α And).
Blasketi saared

Blasketi saared (iiri "Na Blascaodaí") on rühm asustamata väikesaari Iirimaa lääneranniku lähedal. 
Suuremad saared olid mitme sajandi vältel asustatud, kuid 20. sajandi alguses jäi sinna üha vähem inimesi. Võimud ei pidanud sealseid elutingimusi enam inimväärseteks ja 1953. aastal evakueeriti viimased 22 elanikku Iirimaale.
Leonid Potapov

Leonid Potapov (vene Леонид Сергеевич Потапов; 30. jaanuar 1907 Moskva – 25. oktoober 1948 Moskva ) oli NSV Liidu kabetaja.
Opel Senator

Opel Senator oli Opeli poolt toodetav suur sedaankerega tippmudel, mida toodeti kahe põlvkonna vältel aastatel 1978 kuni 1993. Mõlemad Senatorid olid tagarattaveoga ning Senator A-st tehti ka kupeemudel, mis kandis Opel Monza nime. 
Opel Senator A.
Senator A mudelit toodeti aastatel 1978–1986 ning mudeliuuendus tehti Senatorile 1982. aasta lõpus. Senator A ehitati pikendatud Opel Rekord Epõhjale
Mootorid:
Kõik mudelid olid varustatud 4-käigulise GM automaatkäigukastiga, manuaalkäigukast oli saadaval kõigile mudelitele vaid lisana.
Keretüüp oli neljaukseline sedaan.
Mudeliuuendus, mida tähistati ka kui Senator A2, toimus 1982. aasta lõpus ja uuendatud mudel jõudis müügile 1983. aasta märtsis. Selle käigus muutus esitulede ja kaitseraudade disain ning mootorivalikusse lisati diiselmootor. 
Opel Monza.
Opel Senatori põhjal valmis ka kolmeukseline suur luukpära Monza, mis jagas Senatoriga nii mootoreid, käigukaste kui ka valdavat osa salongi- ja keredetailidest, kuigi oli ka palju Monzale unikaalseid detaile. 
Opel Senator B.
Senatori B mudelit toodeti aastatel 1987–1993 ning see ehitati samuti pikendatud Opel Omega põhjale. Keretüübiks oli ainult 4-ukseline sedaan. 
Mootorid:
Kuldīga komtuur

Kuldīga komtuur (saksa keeles "Komtur von Goldingen") oli Liivi ordu käsknik, kes valitses Kuldīga komtuurkonda.
Esimene komtuur on teada aastast 1252, mil ordu oli suutnud Kuramaa lõunaosa vallutada. Viimane komtuur, Werner Schall von Bell, langes 1560. aastal Härgmäe lahingus venelaste kätte vangi ja hukati.
Kuldīga komtuur oli üks Liivi ordu olulisemaid käsknikke ja kuulus enamasti ordunõukogu kõrgeimasse siseringi. Mõnest komtuurist sai hiljem ka Liivi ordumeister.
Julianna Rose Mauriello

Julianna Rose Mauriello (sündinud 26. mail 1991 Irvingtonis New Yorgis) on USA laulja ja näitleja. 
Ta on tuntud eelkõige Stephanie osa täitjana lastesaates "LazyTown".
Lev Glezer

Lev Glezer (vene Лев Абрамович Глезер; 7. jaanuar 1905 – 1998) oli NSV Liidu kabetaja, rahvuselt juut . 
Elukutselt oli ta vanaraamatu spetsialist. Ta töötas aastaid ühes Moskva vanaraamatukaupluses.
Ta oli maleajakirja 64 kaberubriigi juht ja kirjutas ka väljaandes Šaški ('Kabe').
The Invisible Ray

"The Invisible Ray" on 1936. aasta USA õudusfilm.
Arvo Ylppö

Arvo Henrik Ylppö (27. oktoober 1887 Akaa – 28. jaanuar 1992 Helsingi) oli soome lastearst ja arstiteadlane, Helsingi Ülikooli pediaatriaprofessor.
Teda peetakse Soome lastenõuandlate süsteemi loojaks. Ta sai rahvusvaheliselt tuntuks enneaegsete laste tervist ja ravi käsitleva teadustööga.
Ylppö astus 1906. aastal Helsingi Ülikooli ja otsustas spetsialiseeruda lastearstiks. 1912. aastast oli ta praktikal Berliinis keiserlikus lastehaiglas, kus kirjutas väitekirja bilirubiini metabolismist vastsündinutel. See ilmus Saksamaal 1913. aastal ja äratas rahvusvahelist tähelepanu. Ylppö lõpetas Helsingi Ülikooli 1914.
Saksamaal keskendus Ylppö laste patoloogilisele anatoomiale. Oma uurimistöös täheldas ta, et enneaegselt sündinud laste surma põhjustasid ennekõike ravitavad haigused, mitte laste vähene areng, nagu tollal üldiselt arvati. See ärgitas parandama enneaegselt sündinud laste ravi.
Aastatel 1920–1963 oli ta Helsingi lastehaigla Lastenlinna peaarst.
1920. aastast hakkas Ylppö õpetama Helsingi ülikooli haiglas. 1925. aastal nimetati see ametikoht pediaatriaprofessori omaks.
1952. aastal sai Ylppö Soome arstkonna vanemat tähistava tiitli "arkkiatri", mis on kõrgeim arstile antav aunimetus Soomes. Tiitlit võib kanda vaid üks inimene korraga.
Arvo Ylppö elas 104-aastaseks ning tegutses kõrge vanuseni nii arsti kui ka pedagoogina. Temalt ilmus rohkelt kirjutisi erialaajakirjades ning teda peeti arvamusliidriks.
Kõigi aegade suurima soomlase hääletusel 2004. aastal sai Arvo Ylppö kuuenda koha.
Ta on maetud Helsingi Hietaniemi kalmistule.
Charles Lindbergh

Charles Augustus Lindbergh (4. veebruar 1902 Detroit – 26. august 1974 Kipahulu (Maui)) oli Ameerika Ühendriikide lendur ja sõjaväelane (brigaadikindral, 1954).
Ta ületas 20. mail 1927 esimese soololendurina Spirit of St. Louisi nimelisel lennukil Atlandi ookeani. Selle lennuga sai Lindbergh üheks tuntumaks inimeseks lennunduses.
1933. aastal külastas ta Eestit.
Kommunar

Kommunar on linn Venemaal Leningradi oblastis Gattšina rajoonis. Asub 35 km Peterburist lõunas, Ižora jõe ääres.
Alev alates 1953. aastast, linn aastast 1993.
Marcello Barbieri

Marcello Barbieri (sündinud 9. augustil 1940) on itaalia bioloog, kelle peamisteks erialadeks on embrüoloogia ja biosemiootika.
Ta õppis bioloogiat Bologna Ülikoolis. Ta on töötanud Saksamaal, USAs ja Inglismaal. Alates 1992. aastast töötab ta Ferrara Ülikoolis Itaalias.
Ta on olnud ajakirja Biosemiotics toimetaja.
Soome-ugri rahvaste 5. maailmakongress

Soome-ugri rahvaste V maailmakongress toimus 27. juunist 1. juulini 2008 Handi-Mansimaal Hantõ-Mansiiskis, Venemaal. Kongressi peateema oli "Samasus ja muutuv maailm". Maailmakongressist võttis osa umbes 300 delegaati ja sama palju vaatlejaid.
Kongressil oli kaks plenaaristungit: avamisel ja lõpetamisel. Vahepealse aja jooksul töötas viis sektsiooni:
Gustav Kutsar

Gustav Kutsar (sündinud 31. jaanuaril 1965 Viljandis) on eesti vaimulik ja sõjaväelane.
Ta alustas õpinguid 1989. aastal Usuteaduse Instituudis ja ordineeriti 5. detsembril 1989 diakoniks ning 16. jaanuaril 1991 õpetajaks, teenides samal ajal Saaremaa Jaani, Karja ja Valjala kogudusi ning oli ka Muhu koguduse hooldajaõpetaja (1991–1993). 1993 sügisel tegi Kutsar Konsistooriumile ettepaneku taastada Pöide kogudus – sellega oli ajaloolise Pöide kiriku juures vaimulik elu taas aktiveerunud . 
Täiesti uue koguduse, Orissaare Püha Vaimu koguduse, asutas 1994. aastal Gustav Kutsar Orissaare alevis, kus algul käidi koos eramajas. 1996. aastal rajati mere äärde Püharistile koguduse tööks vajalikud ruumid ostes selleks kohaliku põllumajandusühistu käest senise Paasiku Matkamaja. 
Kohaliku omavalitsuse töös on Gustav Kutsar osalenud kahel perioodil: 1996. aastast oli ta Orissaare valla volikogu liige ning 1999–2002 Valjala vallavolikogu esimees. 
Septembris 2000 määrati ta Tartu Maarja koguduse hingekarjaseks . 
2002. aastal osales reservkaplanite väljaõppel ning alustas teenistust Narva-Jõesuu Piirivalve Väljaõppekeskuse kaplanina. Täiendas end Kanadas kaplanitekoolis, mille lõpetas 2003. aastal .
Kalevi jalaväepataljoni (endine Rahuoperatsioonide Keskus) kaplanina käivitas ta 2005. aastal Missiooniperede Toetusprogammi Avaldanud sel teemal artikleid ning hiljem neist raamatu "Missiooni varjud" .
Kutsar kaitses 2007. aastal Tartu Ülikooli sotsiaalteaduskonna politoloogias magistritöö "Väärtuste ja väärtussüsteemide analüüs tsiviil-militaarsuhetes: Eesti näide". 
3. jaanuaril 2016 pühitseti ta Kaitseväe peakaplaniks. Alates 1. novembrist 2021 arvati Gustav Kutsar reservi.
C-27J Spartan

C-27J (Alenia C-27J Spartan) on keskmise suurusega kahe mootoriga militaartranspordilennuk, mis on väljatöötatud lennukist G.222 (C-27A). Lennukil on samad süsteemid ja mootorid mida kasutatakse ka lennukitel C-130J Hercules.
Now and Forever (Triinu Kivilaane album)

"Now and Forever" on Eesti laulja Triinu debüütalbum, mis ilmus 29. augustil 2008. Albumi andis välja 03|Studio. Albumi kallal hakati tööd tegema 2006. aastal. Albumilt on ilmunud 4 singlit "Home", "Fallen", "Be with You", ja "Is It Me".
Sõrve säär

Sõrve säär on neem Sõrve poolsaare lõunatipus. 
Sõrve sääre lõunatipp on Saaremaa kõige lõunapoolsem punkt. Maasäär eendub umbes 1,5 km pikkuse aheneva madala künnisena Kura kurku. Sealt edasi jätkuvad ligi 4 km lõuna suunas Vesitükimaa laiud. 
Aastast 1770 on Sõrve säärel tuletorn. Sõrve tuletorn oli kujutatud ka aastatel 1993–2017 Sõrve poolsaare lõunaosas eksisteerinud Torgu valla vapil.
Sõrve sääre saksakeelne nimi on olnud "Kap Zerel" ja "Kap Swalferort", venekeelne nimi "мыс Церель" ja "мыс Свальферорт". 
Sõrve sääre sõjandus.
Sõrve sääre ja Kuramaa vahel oleva Irbe väina sulgemiseks vaenlase sõjalaevadele ehitati Esimese maailmasõja ajal Sõrve säärele Peeter Suure merekindluse Väinamere positsiooni autonoomse osa Sõrve poolsaare Muhu väina Kura kurgu positsiooni Rannapatarei nr 43 305-mm suurtükkide positsioon. 
1939. aasta sügisel ehitati Sõrve säärde Punalipulise Balti laevastiku Tallinna mereväebaasi Läänemere rannikukaitsesüsteemi Rannakaitsepatarei nr 315.
Teise maailmasõja järel paigutati Sõrve säärde lihtsatele betoonalustele 130-mm suurtükipatareid, mis kaitsesid Irbe väina 25 kilomeetri kauguseni. Neile lisandus neli 180-mm suurtükki Karuste küla piires, mis olid suutelised tulistama juba 36 kilomeetri kaugusele. Taolised patareid paiknesid ka Kuramaa rannikul, kuid 1957. aastal see süsteem likvideeriti. Enne Eesti taasiseseisvumist paiknes Sääre külas merepiirivalve sideväeosa nr. 9864, Maantee külas NSV Liidu õhukaitsevägede 210. Punalipulise õhutõrjeraketibrigaadi 6. õhutõrjeraketidivisjon ja lokaatorijaama väeosa nr. 87235 ning Mõntu sadamas 3. üksiku piirivalve vahilaevade brigaadi piirivalvelaevade divisjoni laod – väeosa nr. 2395. .
Sõrve sääre otsas Eesti piirivalve Sõrve kordoni lähedal asub linnuvaatlusjaam.
Flavr Savr

Flavr Savr oli Calgene'i geneetiliselt muundatud tomati brändinimi. See oli esimene geneetiliselt muundatud taim, mida lubati müüa inimtarbimiseks. Toode tuli turule 1994. aastal, kuid püsis seal vaid mõne aasta.
Geneetilise muundamise abil taheti tomat muuta vastupidavamaks mädanemisele ja pehmenemisele. Tavalised modifitseerimata tomatid korjatakse ära toorelt ning neid järelküpsetatakse etüleeniga, mis toimib kui taimehormoon. Calgene'i sõnul võis Flavr Savri tomati ära korjata alles siis, kui see väädil küpseks sai, sest see ei pidanud nii kiiresti pehmenema. Tänu sellele oleks pikenenud ka tomati säilivusaeg. Kuid selgus, et Flavr Savri tomati säilivusaeg oli küll pikem, kuid see pehmenes nagu tavalised tomatid ja tuli seega enne täieliku küpsuse saavutamist põllult ära korjata. Flavr Savri hilisema arendusjärgu käigus parandati selle maitseomadusi, ristates teda tavaliste tomatisortidega. Kuigi USA Toidu- ja Ravimiamet (FDA) ei nõudnud Flavr Savri tomatite märgistamist, olid nad kallima hinna tõttu tarbijate jaoks selgelt eristatavad.
Earl Boykins

Earl Antoine Boykins (sündinud 2. juunil 1976 Clevelandis Ohios) on Ameerika Ühendriikide endine elukutseline korvpallur, kes mängis korvpalliliigas NBA kümne klubi koosseisus kokku 13 hooaega. 
Mängijaprofiil.
165 cm pikkune Boykins on üldse üks lühemaid NBA mängijaid, temast on lühem olnud üksnes Muggsy Bogues (160 cm).
NBA karjäär.
Boykins jäi 1998. aasta NBA "draft"'ist valimata. Aastatel 1999–2003 jõudis ta mängida järjest koguni viies NBA meeskonnas, misjärel teenis 2003. aastal Denver Nuggetsilt viieaastase lepingu.
Oma parimal, 2006/07. hooajal tõi Boykins Nuggetsi kasuks keskmiselt 15,2 punkti, 2 lauapalli ja 4,3 resultatiivset söötu mängus, kuni ta vahetati keset hooaega Milwaukee Bucksi. Hooaja lõpuni Bucksis mänginud Boykins jõudis seejärel lühikest aega esindada Charlotte Bobcatsi, Washington Wizardsi, uuesti Bucksi ja viimasena Houston Rocketsi meeskonda.
Karjäär Euroopas.
Boykins on üks kuulsamatest NBA mängijatest, kes on mänginud Eestis. Hooajal 2008/09 osales ta Bologna Virtuse rivistuses Tartus EuroChallenge'i mängus Tartu Rocki vastu.
Primera División

Primera División (ka La Liga; praegune ametlik nimi sponsorite tõttu LaLiga EA Sports) on Hispaania jalgpalli liigasüsteem‎i kõrgeim liiga. See on üks Euroopa tugevamaid liigasid Inglismaa Premier League ja Itaalia Serie A kõrval.
Pangaga Banco Bilbao Vizcaya Argentaria 4. juulil 2008 sõlmitud kolmeaastase lepingu kohaselt oli liiga ametlik nimi alates 2008–2009 hooajast "Liga BBVA". Eelmised kaks aastat kandis seda nime Segunda División ehk teine liiga, mis muudatuste järel hakkas kandma nime "Liga Adelante" ("Adelante" on BBVA slogan). Lepingut pikendati aga veel ja nii püsisid liigade nimed samad 2016. aastani. Alates 2023. aastast on ettevõtte Electronic Arts (EA) järgi liiga nimi LaLiga EA Sports.
Rekordid.
Enim väravaid.
Enim väravaid Hispaania kõrgliiga klubides löönud mängijad. "Seisuga hooaeg 2023/24."
Enim mänge.
Enim mänge Hispaania kõrgliiga klubides pidanud mängijad. "Seisuga hooaeg 2023/24."
Auhinnad.
La Liga auhinnad.
Alates 2008–2009 hooajast jagab La Liga individuaalseid auhindu Hispaania jalgpalli liigasüsteem Liga de Fútbol Profesional. Neid kutsutakse La Liga auhindadeks (inglise keeles "La Liga Awards").
2013–2014 hooajast jagatakse ka auhindu "La Liga kuu parim mängija" ja "La Liga kuu parim peatreener".
Muud auhinnad.
Lisaks tunnustab Hispaania spordileht Marca igal aastal hooaja parimaid mängijaid, treenereid ja kohtunikke. Iga auhind on nimetatud jalgpallis tuntust kogunud isiku järgi.
Hispaania jalgpalli liigasüsteem

Liga de Fútbol Profesional on Hispaania jalgpalli liigasüsteem. See võeti kasutusele 1928–1929 hooajal ja seda haldab Hispaania kuninglik jalgpalliliit.
Liigasüsteemi tugevuselt esimene ja teine liiga on vastavalt Primera División ja Segunda División. Nõrgema tasemega liigad on Segunda División B ja Tercera División.
Vesitükimaa laiud

Vesitükimaa laiud on mitu laidu Saare maakonna Saaremaa valla lõunaosas Sõrve säärest lõuna pool. Vesitükimaa laidude hulka kuuluvad Siiasaar, Lombimaa, Vesitükimaa ja Kuivasääre-maa (Pitkasääremaa). Koos Sõrve sääre lõunaosaga moodustavad maastikukaitseala. Ala maismaa pindala on 10,8 ha, veeosa pindala on 149,7 ha, kokku 160,5 ha. 
Saared võeti kaitse alla aastal 1971, aastast 2018 kuuluvad nad Sääre looduskaitseala koosseisu.
Vesitükimaa laiud koosnevad jääsulamisvete kruusakast veeriselisest settest. Seetõttu toimuvad geoloogilised protsessid väga kiiresti ning laidude suurus, kuju ja asukoht muutuvad pidevalt. Ala on tähtis ornitoloogiliselt (veelindude ränne ja pesitsemine), samuti hallhüljeste lesilana.
Vesitükk

Vesitükk (ka "Vesitükimaa, Vesitüki") on 5,4 hektari suurune saar (laid) Saare maakonnas Saaremaa vallas Sääre küla alal, Sõrve säärest lõunas. Saare rannajoone pikkus on 2 kilomeetrit.
Saar asub 200 meetrit Lombimaast lõunas. Saare kirdeosas on kaks neeme. Saar on liivase pinnamoega.
Saarel asub hallhüljeste lesila.
Aleksander Kwaśniewski

Aleksander Kwaśniewski (sündinud 15. novembril 1954 Białogardis) on Poola poliitik, Poola president aastatel 1995–2005.
Aleksander Kwaśniewski on õppinud majandust Gdański Ülikoolis. 1985–1987 oli ta Poola RV noorsoominister. 1990–1995 oli ta Poola Sotsiaaldemokraatliku Partei esimees.
Ta võitis 1995. aasta presidendivalimised, kogudes teises voorus 51,7% häältest Lech Wałęsa 48,3% vastu. Ta valiti teiseks ametiajaks 2000. aastal 53,9% häältega.
Aleksander Kwaśniewski kuulub Demokraatlike Vasakpoolsete Liitu.
Hispaania Jalgpalliliit

Hispaania Jalgpalliliit (hispaania keeles "Real Federación Española de Fútbol", RFEF) on Hispaania jalgpalli katusorganisatsioon. See juhib riigi jalgpalliigat La Liga, karikavõistlusi Copa del Rey, Supercopa de España ja Copa RFEF ning Hispaania rahvuskoondist, Hispaania jalgpallinaiskonda ja noortekoondisi, samuti saalijalgpallikoondisi.
Lisaks La Ligale korraldab Hispaania jalgpalliliit teiste kõrgemate liigade Primera Divisióni, Segunda Divisióni ja Segunda División B tööd ning haldab piirkondlike jalgpalliliitude abil Tercera Divisióni.
Liidu peakorter asub Las Rozasis, riigi pealinna Madridi lähedal.
Hispaania kuninglik jalgpalliliit loodi 1909. aastal. Rahvusvaheline Jalgpalliliidu FIFA liige ollakse 1913. aastast ja Euroopa Jalgpallidu UEFA liige 1954. aastast.
Liidu president on 2018. aastast Luis Rubiales. Rahvuskoondise peatreener on 2008. aastast Vicente del Bosque.
Banco Bilbao Vizcaya Argentaria

Banco Bilbao Vizcaya Argentaria, S.A. (BBVA) on rohkem kui 40 riigis tegutsev Hispaania pank. 
Panga tähtsamad tegutsemiskohad on Hispaania, Ladina-Ameerika, Itaalia ja Portugal. Pank alustas tegevust 1999. aastal Banco Bilbao Vizcaya ja Argentaria panga liitumisel. Peakorter asub Bilbaos. Pangal on ligi 91 000 töötajat.
BBVA on noteeritud Madridi väärtpaberibörsil ja kuulub indeksisse IBEX 35.
BBVA oli Hispaania jalgpalli meistriliiga (Primera División) peasponsor aastail 2008–2016.
Hispaania jalgpallikoondis 2008. aasta Euroopa meistrivõistlustel jalgpallis

Hispaania jalgpallikoondis 2008. aasta Euroopa meistrivõistlustel jalgpallis
Seisuga 29. juuni 2008.
Peatreener: Luis Aragonés
Truup

Truup (ka teetruup; varasemas eesti keeles on kasutatud ka sõna trumm) on rajatis, mille abil juhitakse voolavat vett. Truupi võib defineerida nii: truup on mistahes suuruse ja mistahes kujuga kinnise perimeetriga veejuhe. Tavaliselt juhitakse truubiga vesi tee alt läbi. Levinuim truup on teetammi läbiv toru.
Tänapäeval valmistatakse truupe peamiselt terasest, betoonist või plastmassist. Minevikus valmistati truupe sageli kivist. Leidub ka nende materjalide kombinatsioone, näiteks võidakse truubi põhi valmistada betoonist ja ülejäänud osa terasest, samuti võib muus osas terasest tehtud truubile lisada betoonist otsad.
Läbilõikelt võivad truubid olla väga erinevad. Kõige sagedasemad on ümmarguse, elliptilise, tasase põhjaga, pirni- ja ristkülikukujulise ristlõikega truubid. Ka mõõtmetelt, nii läbilõike kui pikkuse poolest leidub väga mitmesuguseid truupe.
Teealuseid torutunneleid rajatakse ka läbipääsuks loomadele.
Kui vooluveekogu on olemasolevatest truupidest märksa laiem, võib mitu truupi kõrvuti panna. Ameerika Ühendriikide seadused näevad ette, et kui kõrvuti asetatud truubid on kokku laiemad kui 20 jalga (6 meetrit), siis moodustavad nad juriidilises mõttes silla. Riiklikul sillainspektsioonil tekib seejärel kohustus neid truupe korrapäraselt kontrollida.
Truupe on vaja kontrollida sellepärast, et kui truup kokku variseb, siis tavaliselt saab ka üle truubi kulgev tee tugevalt kahjustada. Kergesti võib ka juhtuda, et kui veevool läbi truubi katkeb, siis võib endise truubi juurde tekkida üleujutus, kuni vesi endale uue väljapääsu leiab (ja mitte tingimata sobivas kohas). Mõlemad on ennegi põhjustanud inimohvritega õnnetusi.
Spede Pasanen

Spede Pasanen (õieti Pertti Olavi Pasanen; 10. aprill 1930 Kuopio – 7. september 2001 Kirkkonummi) oli soome komöödianäitleja, tele- ja filmirežissöör ja -produtsent. 
Karjäär.
Spede Pasanen alustas näitlejakarjääri episoodiliste rollidega 1950. aastate Soome filmides. Koomikuna esines ta kõigepealt 1960. aastate algul raadios, esitades enda kirjutatud sketše.
Pärast edukat osalemist 1964. aastal valminud filmis "X-Paroni" otsustas Spede ise filme tegema hakata. Koos Jukka Virtase ja Ere Kokkosega tegi ta 1960. aastatel mitu komöödiafilmi, mis võitsid ülisuure populaarsuse. Nende filmimise käigus leidis Spede ka oma tulevased koostööpartnerid, Vesa-Matti Loiri ja Simo Salmise. 
1960. aastatel hakkas Spede ka telesketšisarju tegema. Tele-eetris püsisid aastaid tema "Spede show", "Speden Spelit", "Vesku show" ja "Kymppitonni".
Enamik tema filme olid väikese eelarvega ja kiiruga tehtud; sageli valmis tal mitu filmi aastas. Populaarsusest hoolimata teenisid Spede filmid ja telesketšid ka palju kriitikat. Kriitikud pidasid tema filme primitiivseks ja sisutuks ning nalju maitsetuks. Spede loodud tegelastest on kõige kuulsam umbes 20 filmis esinenud Vesa-Matti Loiri kehastatud Uuno Turhapuro.
Leidurina esitas Spede Pasanen patenteerimiseks poolsada leiutist, millest patendi sai teadaolevalt umbes 10.
Spede suri keset golfimängu saadud infarkti. Tema maeti Helsingi Hietaniemi kalmistule.
Teodor Oizerman

Teodor Iljitš Oizerman (Теодор Ильич Ойзерман; 14. mail (vana kalendri järgi 1. mai) 1914 Hersoni kubermangu Tiraspoli maakonna Petrovirivka (Pavlovskojes) (praegu Ukraina Odessa oblasti Širjajeve rajooni Žovteni küla) – 25. märts 2017 Moskvas) oli juudi päritolu Nõukogude Liidu ja Venemaa marksistlik filosoof. 
Elukäik.
Ta lõpetas 1938 Moskva Filosoofia, Kirjanduse ja Ajaloo Instituudi, kus ta õppis Valentin Asmuse juures, ning kaitses 1941 samas kandidaadiväitekirja "Marksistlik-leninlik õpetus paratamatuse muundumisest vabaduseks" (Марксистско-ленинское учение о превращении необходимости в свободу; oponendid olid Pavel Judin, Mihhail Jovtšuk ja Mihhail Dõnnik, juhendaja Georgi Aleksandrov). 
Aastal 1951 kaitses ta doktoritöö "Marksistliku teooria areng 1848. aasta revolutsiooni kogemuse najal". 
Oizerman on tegelnud peamiselt Kanti, Fichte ja Hegeli ning Marxi ja Engelsi filosoofiaga. Raamatus "Marksismi filosoofia kujunemine" uuris ta Marxi ja Engelsi dialektilist üleminekut idealismilt materialismile ja Hegeli dialektika spetsiifikat. Ta on paistnud silma ka töödega filosoofiaajaloolisest protsessist ja filosoofiaajalooteadusest. 
Ta töötas pikemat aega Moskva Riikliku Ülikooli välismaa filosoofia ajaloo kateedris ning NSVL Teaduste Akadeemia Filosoofia Instituudis (filosoofia ajaloo sektori juhatajana). 
Tema aspirantide seas olid Evald Iljenkov, Merab Mamardašvili, Piama Gaidenko ja Džermen Gvišiani.
Isiklikku.
Oizermani pojad on filosoof Ilja Kassavin ja insener Maksim Oizerman.
Kaukaasia keeled

Kaukaasia keeled on osa Kaukaasias kõneldavatest keeltest, mis jagunevad kartveli, abhaasi-adõgee ja nahhi-Dagestani keelkonna vahel.
Valik kaukaasia keeli:
Nahhi keeli ja Dagestani keeli on peetud ka eraldi keelkondadeks. Lisaks moodustavad abhaasi-adõgee ja nahhi-Dagestani keeled mõne käsitluse järgi Põhja-Kaukaasia keelkonna.
Kabardi-tšerkessi keel

Kabardi-tšerkessi keel (ka "idatšerkešši keel") kuulub abhaasi-adõgee keelte ehk Loode-Kaukaasia keelte hulka.
Jokk

JOKK (ka jokk või j.o.k.k.) on tänapäevane eestikeelne lühend fraasist "juriidiliselt on kõik korrektne", mida kasutatakse sellise käitumise, tehingu või otsuse kohta, mis on teostatud küll seaduslikult ja/või mida võidakse seadustega õigustada, ent mille vastavus õiglusele, kodanike au- või õiglustundele on küsitav. Varem tähendas 'jokk', et asi on läbi, otsas või valmis. Samuti tähendas jokk alkoholi mõju all viibimise seisundit.
Toimimine JOKK skeemi järgi lähtub õigusaktide tõlgendamisest grammatilise meetodiga. Rein Lang: "Iga jurist aga teab, et seaduse tähenduse täielikuks mõistmiseks ei piisa ainult ühest tõlgendusmeetodist. Põhiseadus ise ütleb samuti, et lähtuda ei tule mitte üksnes selle sättest, vaid ka mõttest."
Lühendit kasutas kirjasõnas esimest korda 28. märtsil 2006 majanduslehe Äripäev tollane arvamustoimetaja Mati Feldmann ajalehe juhtkirjas.
Feldmann meenutas lühendi saamislugu nii: "Mõtlesin, millega juhtkirja lõpetada. Meenus, et koolimatemaatikas lõppes mingi väite tõestamine tavaliselt lühendiga m.o.t.t. ehk mida oligi tarvis tõestada. Kavatsesin juba lõppu m.o.t.t. panna, kui esitähed j.o.k.k. torkasid silma. Tundus omamoodi tabav, sest argikeeles kasutatakse jokki tähenduses läbi, otsas, valmis. Negatiivses mõttes. Aga tehingud, mida poliitikud ja ärimehed õigustasid, olidki tavaarusaama järgi taunimist väärt, aga kinni polnud otseselt kusagilt hakata."
Veebruaris 2010 leidis endine õiguskantsler Allar Jõks, et JOKK-i kõrvale tuleks tuua veel üks väljend, "MOKK ehk moraalselt on kõik korras." Jõks arvas, et JOKK ja MOKK peavad omavahel alati koos olema, sest kui moraal lahutada seadusetekstist, jääb järele ainult paljas seadusepügal.